als_Latn dik_Latn sag_Latn
Nexhdet e Bekim Kastrati, janë dy vëllezërit e plagosur pasditen e sotme në qytetin e Pejës. Bekim Kastrati tashmë i është nënshtruar një operacioni në Qendrën Klinike Universitare të Kosovës, raporton Gazeta Express.
Familjarët e viktimave kanë thënë për Gazetën Express se njëri nga sulmuesit ka biseduar me njërin nga viktimat dhe posa vëllezërit kanë dal nga lokali, sulmuesit kanë shtënë me armë në drejtim të vëllëzërve Kastrati.
Motivet e plagosjes raportohet të jenë pronësore.
Policia e Kosovës tashmë ka arrestuar katër persona si të dyshuar lidhur me këtë rast, ndërkohë që 4 persona tjerë kanë marrë lëndime trupore nga të shtënat me armë zjarri.
als_Latn als_Latn als_Latn als_Latn